Document ID: /roh_data/filtered/fineweb-2-filterrobots_roh.jsonl.gz/32393

Campagna
Guarda! – #Patrimoni2018
#Patrimonio2018 – Guarda!
Il 2018 è l'Onn dal patrimoni cultural! Da cuminanza mussain nus quant impurtant ch'è noss patrimoni cultural cuminaivel. En tut il pajais rendain nus perceptibel el a moda persunala e captivanta, e quai per tuts: nus vulain era pledentar las generaziuns giuvnas che vegnan ad ertar in di quest patrimoni.
Noss patrimoni cultural ha bleras fassettas. El fa part da noss ambient, el raquinta istorgias, dat identitad e vegn permanentamain creà da nov. Partind da ses elements ils pli visibels, ils edifizis da valur istorica ed ils lieus da chat archeologics, sa porscha il 2018 la chaschun da scuvrir da nov il patrimoni cultural e d'entrar en in dialog pli profund davart sia valur per la societad.
Links interns correlads
Associaziun Onn dal patrimoni cultural 2018
Per coordinar la campagna da communicaziun naziunala e las occurrenzas han las organisaziuns da non-profit impurtantas en il sectur da la tgira e dal mantegniment dal patrimoni cultural fundà la societad purtadra Onn dal patrimoni cultural 2018.